Кун сарданата.

Кэпсээн

 Оҕо баар буолан кун кулэр

 Оҕо баар буолан сир симэнэр

 Оҕо баар буолан дьон дьоллонор

 Оҕо баар буолан олох салҕанар

Таптал- сана тыллан эрэр ньургуһун кэриэтэ нарын, үрүйэ уутун курдук ыраас, сайыңңы тыаллыы сылаас, саамай кэрэ сибэкки- Сардаана курдук кырасыабай. Таптал баар буолан олохпут дьолунан толору, орто дойду араас моһолун, эриирин-мускуурун эрдээхтик туоруубут,инникигэ эрэлбит күүстээх. Бу этиллибит тыллары аныыбын эдэр ыалбытыгар Максимовтарга. Эдэр ыаллар Маша,Володя.

Ыраас тапталларынан угуттанан алаһа дьиэ тэриннилэр. Володя физкультура учуутала, Маша дьиэ хаһаайката, идэтинэн баттах кырыйааччы. Тыа сиригэр олорон дьиэ туттан, олохторун сана кун сарданалыы сүөһү-сылгы көрөр-истэр буоланнар эдэр ыал олохторо күөстүү оргуйар. Күтүөт бу кэрэ айылҕалаах дэриэбинэни сөбулээн үлэтигэр үөрэ-көтө ойор, киэһээ эдэр ыччат түмсэн эрчиллэн дэриэбинэ олоҕор көхтөхтук кыттар, ыытыллар тэрээһин кинитэ суох буолбат буолла. Машаҕа хаһан эмит дьон кэлэн баттах кырыттарар. Бырааьынньыкка бүрүчүөскэ онотторон үөрдэллэр. Саас кыыс оҕо күүтэрин биллэ. Оо, дьолломмутун, олоҕун аргыһыгар этээри күүт да күүт, Володята куруук солото суох, үлэтэ элбэҕин, этэрэ элбээтэ.

Күн дьыл ааһан истэ, Маша доруобуйата мөлтуур,быраастар сыантырга баран балыыһаҕа киирэн эмтэнэригэр эттилэр. Володята куоракка илдьэн балыаһаҕа укта, кэлиэх, билсиэх буолла да сүттэ. Эрийбэт да буолла. Бииргэ сытар кыргыттарыттан хараҕын уутун кистээн, сыттыгар сытан ытыыр, тапталын ынырар. Билсиспит эдэр ийэлэр сүбэ-ама биэрэллэр, бириэмэтигэр кэрэ, кыраыабай кыыс оҕолонно. Володя балыыһаттан таһаартаата, дьиэлэригэр кэлбиттэрэ барыта урукку курдук, ыраас, итии, арай түннүгүнэн күн сардаңата тыгар, элбэҕи кэпсиэх курдук хараҕар тыгар. Олох диэн олох, Маша таптала куустээх буолан 18 сыл ааһа охсубутун итэҕэйбэтэ. Кыыһа Сардаана оскуолатын ситиһиилээхтик бутэрэн английскай тылын учууталыгар туттарыста, үөрэҕэр туйгун буолан, кыыһа уорэнэр кэмигэр бииргэ үөрэннилэр, элбэх сыралаах үлэни, интирниэтинэн французкайы үөрэттилэр куруук бииргэ күрэххэ, ыытыллар тэрээьиннэ кыттан кыайыы өрөгөйүн билбиттэрэ.

Бу кыыһын ситиһиитинэн кынаттанан үөрэ-көтө сырытта ийэтэ. Аҕалара икки ыалынан сүүрэ-көтө сылдьар, ийэ сүрэҕэ ытаатар да кыыһын аҕатыттан тэйиппэтэҕэ. Ийэтэ ыраас тапталынан ииппит буолан, дьону ырыппат этэ.

Сардаана ситэн хотон кырасаабысса буолан улааппыта, студент урдук аатын сүкпүтэ, ийэтэ күүс-көмө буолаары, оҕотун батыһан куоракка киирбитэ.Аан бастаан үөрэнэригэр ыарырҕаппыта, барыта саңа, атын, араас иитиилээх, санаалаах дьон. Куорат уонна тыа оҕолоро диэн хайдыһар курдук сылдьаллара. Эдэр саас кэрэ кэмнэрэ ааһан истилэр. Сардаана үөрэҕэр туйгун буолан Москваҕа, Санкт- Петербурга путевка биэрдилэр, куулэйдии барар буолла. Ийэтэ наһаа долгуйда, оҕотун тэрийэн барда. Оҕо эрдэҕиттэн муоданы батыспатах буолан, боростуой танастаах, үөрэҕэр эрэ кыһаллара.

Ол дьоллоох күннэрэ тиийэн кэллэ, Сардаана самолекка бастакытын олорор буолан, кутаммыт курдук туттар, бииргэ үөрэнэр Валята эчи танаһа муоднайа, сытыы-хотуу кэпсээнэ элбэҕэ. Сардаана аныгы төлөппүөнэ, наушнига суоҕа онно төрүт кыһаммата.

«Киһини киһи үлэтэ, ыраас суобаһа, үтүө майгыта киэргэтэр. Аныгы сайдыылаах үйэҕэ киһиэхэ аңарадас танаһыттан көрөн сыһыаннаспаттар. Тас дойдуларга баайдар, төттөрүтүн, боростуойдук танналлар. Онон саамай сурунэ танаһын ыраас буолла да бүттэ» - диэн санаатын бугуңңэ диэри ыһыкта илик.

Саха сирин бастын устудьуоннара кыра болохторго арахсан музейдарга, быыстапкаларга, тыйаатырдарга, кэрэ- бэлиэ сирдэргэ сылдьан, бириэмэлэрин туһалаахтык атаардылар, эдэр-эдэр курдук күлэн-үөрэн, билсэн астыктык сырыттылар. Дойдулуох иннинэ маҕаһыыннарга сылдьан кэһии, бэлэх ыллылар. Атыы-эргиэн киинигэр баар кафеҕа киирэн эбиэттээтилэр. «Сардаана суол нөңүө аан дойдуга биллэр маарка маҕаһыынна бара сылдьыахха диэн көрдөстө», - Валя

- Ээ, киһи киириэн да куттанар . Музей курдук көрөн баран төптөрү тахсыбат дуо?

-Дьэ, барыах диэн буолла.

Сыаналаах духуу сыта саба биэрдэ, кыыс муннун саба биэрдэ. Маҕаһыын иһэ барыта – бэйэтэ туспа дойду. Кыыс иннин диэкки аҕыйах хардыы онорон баран тохтоон турда. Кун сарданаларыттан харах саатарын курдук, бу

маннык сиэдэрэйтэн мэйиитэ эргийиэхчэ буолла. Кыракый дьыбаан баарын бэлиэтии көрөн онно тиийэн олорунан кэбистэ. Атыыһыттар тула өрөкүйэ санарар электроннай куолас ону французтуу тылбаастыыр эбит. Аныгы үйэҕэ төлөппүөннэ араас сыһыарыы баар, онон туттан син быһаарсан кэпсэтэллэрин өйдөөтө Сардаана биир наһаа кыраһыабай былааччыйаҕа хараҕа хатанна сыанатын ыйытаары көрдө да чугаһынан ким да суох. Француз дьахтар сиэркилэҕэ көрүнэ туран, кыыспыт тоҕо илдьэ кэлбэтэҕим буолла диэн мунчаарда. Сардаана тута өйдөөн французтуу «барсар эһиэхэ»-диэбитигэр дьахтар хараҕа кэңээтэ, дьиктиргээтэ: «Ама, бу кырачаан азиатка французтуу санарбыта буолуо дуо? Дии санаан ким да суоҕун көрөн Сардаанаҕа махтанна. Кыраһыабай баай дьахтар, кыыс диэкки көрөн баран, тылы хантан билэрин ыйытта. Оскуолаҕа английскай тылы үөрэппиттэрин, дьиэбэр ийэбинээн бииргэ үөрэпиппит диэн киэн тута кэпсээтэ, Саха сириттэн сылдьарын кэпсээтэ. Салгыы тугунан дьарыктаныан баҕарарын ыйыталаста, биһиги да киһибитхапсабарэпиэттэьэнистэ. Омукдьахтарабэрт болҕомтолоохтук иһиттэ, бу кыра кыыс сыыһата суох, олус холкутук французтуу санарарыттан астынарын эттэ, төбөтүн сотору-сотору тонхотто, мичээрди мичээрдии утары ыйыытыылары биэрэ турда. Атыыһыт иһэрэ көһүннэ танас бөҕө туппут французка аҕалан биэрдэ атыыһыт босхоломмутун көрөн, бу былааччыйа сыаната төһөнүй диэн ыйыппытыгар хараҕын мэктиэтигэр өссө быччатта уонна Сардаананы баһыттан атаҕар диэри көрдө сирэйин сиргэммит курдук тутунна уонна улаханнык наһаа ыарахан, эн харчын тиийбэт диэтэ.

Сардаана тымныы уунан саба бэрдэрбиттии дойбут курдук ах баран турда. Киһини анаардас танаһыттан көрөн сэнээбитэ тугун кыһыытай. Сардаанаҕа ийэтэ хараҕар көһүннэ, түүннэри күнүстэри оҕотун иннигэр, үөрэхтээх киһи буоллун диэн сүүрбүтүн көппүтүн Сардаана кыһыытыттан хараҕын уута түһүөхчэ буолан истэҕинэ, француһа кэллэ, уоскутта кэспэттилэр Сардаана сотору биллэр дизайнер буолуон хас биирдии атылаһааччыга аан аһагас буолуо диэн кытаанах сыал туруорунна. Ийэм курдук түүннэри күнүстэри үлэлээн, үөрэнэн ааппын ааттатыам дии санаата. Француженка кыыска визиткатын уунна, сүтэрсибэккэ кэпсэтиэх буоллулар, үөрэҕин бутэрдэҕинэ үлэҕэ ынырда. Сардаана дьиэтигэр көтөн иьэн туннугунэн көрбүтэ күн сарданата күлүмнүү тыкта, ыраас сана санааны киллэрдэ. Өс хоһоонугар этиллэринии: «Танаскытынан көрсөллөр, оттон өйүнэн атаараллар»- диэн .

Иитээччи Мордоская А.Г